פלנג'ר

פלנג'ר או קפטייר, ידוע גם בשם הצרפתי כ- cafetière, cafetière à piston, caffettiera a stantuffo, הוא קנקן לסינון קפה, הנקרא בשמות שונים ברחבי העולם. הוא מכשיר להכנת קפה מסונן מהבוץ (קפה שחור מסונן), ניתן להשתמש בו גם למשימות אחרות כגון, סינון תה, מיצים או מרקים. בשנת 1852 נרשם בצרפת הפטנט הראשון בנוגע למכשיר על ידי ז'אק-ויקטור דלפורז' והנרי-אוטו מאייר.

השם 
באנגלית, המכשיר ידוע בצפון אמריקה כמכבש צרפתי או מכונת קפה French press או coffee press; בבריטניה ובאירלנד כקפיטייר, כשם המותג הצרפתי, La Cafetière; בניו זילנד, אוסטרליה, ודרום אפריקה כפלנג'ר או בוכנת קפה, וקפה בוכנה. באיטלקית, המכשיר ידוע בתור ;  בגרמנית בתור ,   או ; בצרפתית המכשיר נקרא קפטייר עם בוכנה  ,  או פשוט  וכמו כן גם בהולנדית.

היסטוריית העיצוב 

במהלך השנים, המכשיר עבר מספר שינויים עיצוביים. מכשיר הקפה הראשון, שיוצר בצרפת, היה מכבש הקפה המודרני בצורתו הבסיסית, שכלל רשת מתכת או בד גבינה שהוצמד למוט שהמשתמשים היו לוחצים לתוך סיר מים חמים וקפה טחון. ב-1852, שני צרפתים, מסגר מפריז וסוחר, אנרי-אוטו מאייר וז'אק-ויקטור דלפורז', רשמו פטנט על המכשיר הצרפתי, שלא הייתה בו אטימה סביב המסנן. פטנט נוסף שהוגש על ידי הצרפתי, Marcel-Pierre Paquet dit Jolbert, פורסם רשמית ב-5 באוגוסט 1924.

בשנת 1928, נוצר מכשיר לסינון הקפה על ידי המעצבים ממילנו ג'וליו מונה ואטיליו קלימני. הם הוסיפו למכשיר קפיץ לאיטום המסנן, כנגד דופן המכשיר. בשנת 1929 הם רשמו עליו פטנט בארצות הברית.  הוא עבר מספר שינויי עיצוב על ידי Faliero Bondanini, אשר רשם פטנט לגרסה משלו בשנת 1958 ויצר אותו במפעל הצרפתי לקלרינטים בשם Martin SA תחת שם המותג Melior.  הפופולריות של המכשיר עלתה ב-1965 כשנעשה בו שימוש בסרט של מייקל קיין תיק איפקרס.  המכשיר זכה להוקרה פורמלית וזכה גם לפופולריות נוספת ברחבי אירופה על ידי החברה הצרפתית Melior-Martin, החברה בריטית Household Articles Ltd. (La Cafetiere), והחברה הדנית לכלי אוכל Bodum  (Chambord).

מכשיר עם הבוכנה הצרפתי המודרני, מורכב ממיכל גלילי צר, העשוי בדרך כלל מזכוכית או פלסטיק שקוף, מצויד במכסה ובוכנה ממתכת או פלסטיק הנכנסת בלחץ למיכל הגלילי. הבוכנה בעלת מסנן חוטי נירוסטה עדין או רשת ניילון.

אופן השימוש במכשיר 

 טוחנים פולי קפה באופן גס לגרגירים בגודל גרגירי מלח גס.
 מרתיחים מים בכמות שהיא יותר ממה רוצים לשתות. את המים הרותחים יוצקים לתוך המכשיר לאחר שהכנסנו אליו גרגירי הקפה הטחון.
 לאחר התחממות המכשיר, יש להמתין 30 שניות.
 אז דוחפים את הבוכנה לכיוון קרקעית הכלי, יש לדחוף אותה לאט עד מחצית הדרך למטה, ולמשוך חזרה למעלה לאט עד ממש מתחת לפני המים.
 יש לחלוט את הקפה בסביבות שלוש עד ארבע עד חמש עד שמונה דקות.
 בסוף יש ללחוץ את הבוכנה שוב כלפי מטה לאט עד 1.5 סנטימטר מעל שכבת הקפה הטחון שבתחתית.
 מוזגים את הקפה לכוסות השתייה ושותים.

הורדה איטית של הבוכנה מונעת היווצרות קצף ובכך ממקסמים את המיצוי של השמנים והפלבנואידים מגרעיני הקפה הטחונים.

בוכנת הרשת בדרך כלל אינה דוחסת את שארית הקפה, מכיוון שרוב העיצובים מתוכננים שיישאר מספיק מקום של כ־30 מ"מ מתחת לבוכנה במצב הנמוך ביותר שלה. אם נותנים לקפה המבושל להישאר במיכל, הקפה עלול להפוך למריר, אם כי זו תכונה שחלק מהמשתמשים במכשיר הצרפתי מעריכים כרצויה.

וריאציות 

המכשירים הצרפתים ניידים בהשוואה למכונות קפה אחרות. קיימות גרסאות של ספלי טיולים, העשויים מפלסטיק קשיח במקום הזכוכית הנפוצה יותר, בעלי מכסה אטום עם חור שתייה שניתן לסגור. גרסאות מסוימות משווקות למטיילים ולתרמילאים שאינם מעוניינים לשאת פרקולטור מתכת כבד.

גרסאות אחרות עשויות מנירוסטה, אלה מכשירים המבודדים חום שנועדו לשמור על הקפה חם, הדומים בעיצובם לתרמוסים. מכשירי הקפה הצרפתיים הנפוצים במשקי בית בדרום הודו הם גרסת הנירוסטה אך ללא הבידוד. בהודו את הקפה הרותח מערבבים מיד עם חלב וסוכר להכנת קאפי . וריאציה אחרת משתמשת בעיצוב שבו "משוכים" את רשת המסנן לכיוון המכסה: שאריות הקפה הטחון המונחות בסלסלת הרשת, נמשכות לתוך המכסה לאחר הבישול מתוך משקה הקפה. מכשירי קפה צרפתיים משמשים גם להכנת קפה קר.

הווריאציה המודרנית של מכשיר הקפה הצרפתי כוללת, הכל באחד All-in-One, המורכב מגוף חימום המופעל ממקור מתח של 12 וולט.

שימושים אחרים 
באותו אופן שמשתמשים להכנת הקפה, ניתן להשתמש במכשיר הצרפתי לחליטת תה. אין להשתמש באותו מכשיר גם לתה וגם לקפה אלא אם כן מנקים אותו היטב, שכן שאריות קפה עלולות לקלקל את טעמו של התה.

ניתן להשתמש במכשיר הצרפתי גם לסינון מרק מרכיכות או מרכיבים אחרים.

לקריאה נוספת

קישורים חיצוניים 

 
 Cafetière à Piston Presse Française - Melior

הערות שוליים 

קפה
כלי בישול